b'\n_START_ARTICLE_\nFelipe Aspegren\n_START_SECTION_\nUra\n_START_PARAGRAPH_\nAspegren on Helsingin Jalkapalloklubin kasvatti, joka on edustanut Veikkausliigassa FC Inter Turkua, Sein\xc3\xa4joen Jalkapallokerhoa, Turun Palloseuraa sek\xc3\xa4 FC KTP:t\xc3\xa4, jonka kanssa h\xc3\xa4n solmi vuoden mittaisen sopimuksen maaliskuussa 2015. Joulukuussa 2015 Aspegren solmi vuoden mittaisen pelaajasopimuksen optio-oikeudella Tampereen Ilveksen kanssa tavoitteenaan p\xc3\xa4\xc3\xa4st\xc3\xa4 pelaamaan s\xc3\xa4\xc3\xa4nn\xc3\xb6llisesti avauskokoonpanossa. Ilves lunasti Aspegrenin option.  Kauden 2017 p\xc3\xa4\xc3\xa4tteeksi Ilves teki kaksivuotisen jatkosopimuksen Aspegrenin kanssa._NEWLINE_Aspegren on edustanut Suomen alle 19-vuotiaiden ja alle 21-vuotiaiden maajoukkueita.\n_START_SECTION_\nPelityyli\n_START_PARAGRAPH_\nTampereen Ilveksess\xc3\xa4 toiminut p\xc3\xa4\xc3\xa4valmentaja Jarkko Wiss kuvaili Aspegrenia  "rohkeaksi, taitavaksi ja ter\xc3\xa4v\xc3\xa4ksi laitapuolustajaksi, joka pystyy tarvittaessa pelaamaan my\xc3\xb6s keskikent\xc3\xa4n keskell\xc3\xa4." Wissin mukaan Aspegren on "lupaava jalkapalloilija, joka otti isoja askelia eteenp\xc3\xa4in kehityksess\xc3\xa4\xc3\xa4n, kun h\xc3\xa4n pelasi Kotkassa".'